কি করা যায়, এসব নিয়ে কথা-বার্তা চলছে। এর মধ্যে ১৯৯৭ সালের আন্তর্জাতিক নারী দিবস চলে এসেছে। আমরা ঠিক করলাম ক্যাম্পাসে আন্তর্জাাতিক নারী দিবস পালন করব। দিবস উদযাপন উপলক্ষ্যে করব। আন্তর্জাতিক নারী দিবস উদযাপন কমিটির ব্যানারে আমরা পোস্টার লিখতে বসলাম। ক্যাম্পাসে পুরুষাধিপত্য রুখে দাঁড়ান। এই ক্যাম্পাসে ধর্ষণ, যৌন হয়রানি সহ্য করা হবে না। পাশাপাশি বৈষম্যমূলক ছাত্রী-ছাত্র আচরণবিধি বদলেরও দাবি তুললাম আমরা। বিবাহিত নারী শিক্ষার্থী হতে বাধা কোথায় (নারী বিবাহিত হলে বিশ্ববিদ্যালয়ের আনুষ্ঠানিক বিধিমালা মতে ভর্তি হতে পারবে না)? আমরা বললাম, বিশ্ববিদ্যালয়ের যৌন নিপীড়নবিরোধী নীতিমালা গ্রহণ করতে হবে, আর সূর্যাস্ত আইন বাতিল করতে হবে।